MORGAN BACH 
A'X FAM 
YN YMDDIDDAN 





Y FAM, | 
MoRGAu bach, fy machgen anwyl. 
lê'r bachgen bach di-nam, 
Aros, rho dy glust i wrando 
Ar gynghorion dwys dy fam ; 
Paid â bod mor galon-galed, 
Paid â'm gadael wrth fy hun, 
Heb na brawd, na chwaer, na chydmar, 
Dan y tonau'n wael fy llun. | 


MORGAN 
Anwyl fam, 'rwyf yn eich caru, 
Mae fy mron yn foddfa laith, 
Pan b'wy'n meddwl am ffarwelio, 
A myn'd dros y moroedd maith 
Ond 'rwyf wedi penderfynu 
Mynu gwel'd y gwledydd pell. 

A myn'd draw i wlad Australia, 
Er cael meddu bywyd gwell. 


Y FAM. 
O! fy anwy! fachgen serchog, 
Tro'th feddyliau gwag i ffwrdd, 
Cyn y gwelot dir Australia, 
Geill rhyw anffawd dd'od i'th gwrdd ; 
Dichon daw rhyw aflwydd iti, 
Geill y gwynt i chwythu'n gro's, 
Geill y llong i fyn'd yn ddarnau, 
Rhwng y creigiau ganol nos. 
MORGAN, 
Gwir, fe allai imi ddigwydd, 
Lawer o ryw droion chwith, 
Ac fe allai gyda hyny, 
Na ddo'nt i'm cyfarfod byth; 
Geill i'm dd'od yn ddyn cyfoethog, 
A chyfrifol yn y wlad, 
Ac o fendith fawr i chwithau, 
Fel bu Joseph gynt i'w dad. 


Y FAM, 
Morgan anwyl, bydd yn dawel, 
Aros yma yn dy wlad, 
Cofia'r cyngor dwys difrifol 
Gefaist gan dy dirion dad; 
Roet yn addaw'r amser hwnw, 
Bod yn dyner wrth dy fam, 
Ac y huasit yn gofalu 
Na chawn weled unrhyw gam. 

MORGAN 

O! fy mam, 'rwy'n cofio hyny, 

Ac mi fyddaf at fy ngair, 
Nid anghofiaf fyth mo honoch 

Pan f'wy'i draw yn ngwlad yr aur; 
Byddaf fyw yn fachgen sobr, 

A rhinweddol yn y wlad, 
Er mwyn cadw fy addewid 
A wnes gynt i'm tirion dad 


Y FAM, 
Morgan bach pe cawn i feddu 
Aur Australia yn un swm, 
Yn ymddifad o'th gyfeillach, 
Bydd fy nghalon fel y plwm; 
('ofio am dy eiriau difyr, 
Cofio am dy olwg iach, 
Cofio am y bronau sugnodd 
Ac afagodd Morgan bach,— 


Cofio swn y traed yn cerdded 
Mor ysgafned at y drws, 
Cofio'r gofal mawr oedd genyf 
Finau am fy machgen tlws, 
A wna imi syfrdanu, 
Heb un gobaith d'od yn well, 
Tithau Morgan bach yn dawel 
Draw yn nganol gwledydd pell. 
MORGAN, 
Anwyl fam, 'rwyf bron ymado 
A ffarwelio â fy ngwlad, 

Deuwch gyda mi tua'r gladdfa 
I gael gweled bedd fy nhad; 
Mi orweddaf yn ei ochr, 
A rho'f gusan ar y fan, 
A rho'f ffarwel iddo'n dawel, 
Hyd nes cwyd ei lwch i'r lan. 


Y FAM. 


Morgan bach, mae'n orchwyl caled 
I mi weled bedd dy dad, 

Ac wrth hyny'n gorfod 'madael 
A fy unig blentyn mâd; 

Tori'm calon wnaf o hiraeth 
'Nawr ar unwaith ar dy ol, 

Heb un gobaith caf fi weled 
Morgan bach yn dyfod nol. 


MORGAN. 


O! fy anwyl fam serchocaf, 
Dacw'r captain ar y bwrdd, 
Rhaid i'm calon laith hiraethlon 
I ffarwelio a myn'd i ffwrdd; 

Cofiwch fi yn eich gweddiau 
Hwyr a boreu gyda Duw, 

Gras y nef fo'n rhan i chwithau, 
Yw'm dymuniad tra fo'ch byw 


Aberdar. ISAAC THOMAS, 


